صدساله جنگ

صدساله جنگ‌ها ات‌سری جنگ و نبرد نوم هسته که انگلیس و فرانسه بین، سال‌های ۱۳۳۷ تا ۱۴۵۳، انجام بیّه. این جنگ‌ها شارل چاروم ِبمردن په و کاپتی سلسله‌ی منقرض بیّن جه شروع بیّه. چون هچکی ونه وارث نیّه، ادوارد سوم، انگلستانِ شا (که شارل چاروم ِخارزا بی‌یه) فرانسه‌ی تاج و تخت مدعی بگردسته.

ات‌وَر دیگه جه، فرانسه‌ی اشراف بینه که ترجیح دانه فیلیپ شیشوم جه حمایت هاکنن. همینسه فیلیپ شیشوم ره والوای سلسله‌ی اولین شاء هاکردنه.

والوا و پلانتاجنت ِجنگ‌ها، دِ دوره صلح جه موقتاً آرام بگردسته (سال‌های ۱۳۶۰-۱۳۶۹ و ۱۳۸۹-۱۴۱۵)، ولی نهایتاً سال ۱۴۵۳ والوای خاندان بتونسته انگیسی‌ها ره فرانسه جه دَرهاکنه.

 پانویس 

 منابع 

 Allmand, Christopher, The Hundred Years War: England and France at War, c.1300-c.1450, Cambridge University Press, 1988, ISBN 0-521-31923-4

رج:صدساله جنگ
رج:قرون وسطی
رج:جنگ‌ها
رج:اروپا تاریخ
رج:بریتانیا تاریخ
رج:فرانسه تاریخ